মাহবুব বলেন, দেশকে বর্তমান পরিস্থিতি থেকে মুক্ত করতে হলে এ সরকারকে হঠাতে হবে। সরকারকে হঠাতে হলে গণঐক্য গঠন করতে হবে। তবেই গণতন্ত্র ফিরে আসবে। তিনি বলেন, বর্তমান সরকার সংবিধান সংবিধান করে। আবার তারাই ক্ষমতা চিরস্থায়ী করতে সংবিধান পরিবর্তন করেছে। যে সংবিধান মানুষের কল্যাণে তৈরি হয়েছে সেই সংবিধান এখন শুধু সরকারের কল্যাণে ব্যবহার হচ্ছে। তিনি আরও বলেন, দেশের মানুষ নির্দলীয় নিরপেক্ষ সরকারের অধীনে নির্বাচন চাইলেও দেশে এখন অবৈধ সরকার। তাই তারা এখন ক্ষমতা ছেড়ে দিতে ভয় পাচ্ছে। তারা যেকোনো মূল্যে ক্ষমতাকে ধরে রাখতে চাইছে। দেশে গণতন্ত্র ফিরিয়ে আনার জন্য ড. কামাল হোসেন ও বি. চৌধুরী জাতীয় ঐক্যের ডাক দিয়েছে। বিএনপি অনেক আগেই এ ঐক্যের ডাক দিয়েছিল। এ অবৈধ সরকারের পতন ঘটাতে হলে যারা গণতন্ত্রে বিশ্বাসী, জনগণের ভোটে বিশ্বাসী, তাদের ঐক্যবদ্ধ হয়ে নির্বাচনে আসতে হবে।